Farid al-Din Attar
Store norske leksikon,Språk og litteratur,Litteratur i verden,Asias litteratur,Irans litteratur
Farid al-Din Attar var en persisk dikter og en av de fremste representanter for den islamske mystikken, sufismen.
Han forsørget seg som apoteker, noe navnet Attar også indikerer, og lege.Av hans tallrike verker er Manteq ot-teir ('Fuglespråk') særlig fremtredende. Dette er et allegorisk dikt hvor fuglene som søker den mystiske fugl Simorgh (Føniks), symboliserer sufiens søken etter forening med Gud.På 900-tallet begynte sufier å skrive hagiografier. Attars eneste prosaverk 'De helliges liv' (Tadhkirat al-Auliya') er en slik samling av 72 mystikeres levnetsløp. Den første som beskrives er sjiamuslimenes sjette imam Ja'far al-Sadeq (død 765) og den siste er den berømte mystikeren og martyren Hallaj. Den er kjent for å være velskrevet og har nådd et stort publikum. Utgivelser 'Fuglenes forsamling' er Arne Rustes oversettelse (2002) av Manteq ot-teir (fra engelsk). Den er også oversatt til svensk av Hermelin (1929) og flere ganger til engelsk (under titler som 'The Conference of the birds', 'The Speech of the Birds'). I 'Muslim Saints and Mystics. Episodes from the Tadhkirat al-Auliya' (Memorial of the Saints)' har Arthur John Arberry oversatt et utvalg tekster fra denne boken, (1966). Boken er også oversatt til svensk av Hermelin, (1913–1943). Les mer i Store norske leksikon persisk litteratur sufisme gammel- og mellompersisk litteratur persisk språk Iran Eksterne lenker Encyclopædia Iranicas artikkel om Attar (engelsk)  Encyclopædia Iranicas artikkel om Tadhkirat al-Auliya' (engelsk)  Encyclopædia Iranicas artikkel om Hallaj (engelsk) Litteratur Jan Rypka, 'History of Iranian Literature', 1967. N. Pourjavady, 'Genres of religious literature', sidene 270–311 i 'General Introduction to Persian Literature' (red. de Bruijn), (2009).